St. Mungos hospital for magiske sykdommer og skader

St. Mungos hospital for magiske sykdommer og skader er et fiktivt sted i Harry Potter bøkene, skrevet av J.K. Rowling. Det er sykehuset for magikere som bor i Storbritannia. Leger ved sykehuset kalles ikke leger, men helere, og de har på seg limegrønne kapper. For å bli en heler, må Galtvortstudenter ha Ø.G.L.E.-karakterer på minst B (Bedre enn ventet, den nest høyeste karakteren) i fagene Transfigurasjon, Eliksirer, Trylleformler, Urtologi og Forsvar mot svartekunster.

St. Mungos er lokalisert i London. For å komme inn på sykehuset må man gå gjennom et vindu som ser ut som om det tilhører et kjøpesenter som er stengt for oppussing, Skyllstad & Bløyte AS. Vinduet opptrer som en magisk portal inn i hovedbygningen, og ligner veldig på barrieren man må gjennom for å komme til plattform 9¾ på King's Cross railway station. Utvendig er sykehuset lagd av rød teglstein, og det er veldig møkkete, noe som er totalt motsatt av hvordan det ser ut innvendig. Inne er alt rent og pent, og det ser ut nøyaktig slik et sykehus skal se ut. Det er 6 etasjer, og ved resepsjonen i første etasje henger et skilt med oversikt over avdelingene:

St. Mungos ble grunnlagt av den besømte heleren Mungo Bohnam på 1600-tallet. Den eksakte datoen er ukjent. St. Mungos emblem er en tryllestav som er krysset med et bein.

Harry Potter kommer til St. Mungos for første gang etter at Arthur Wiltersen blir angrepet av en slange (en hendelse Harry er vitne til i en drøm).

Andre kjente figurer som har vært innlagt på St. Mungos er:
Minerva McSnurp, som måtte ligge der en stund etter at hun ble truffet i brystet av fire lammelsesformler fra Venke Dolorosa Ufferts medsammensvorne, som prøvde å fjerne Gygrid fra Galtvort.
Nymphadora Dult ble lagt inn der etter at hun ble slått bevisstløs i slutten av den femte boken, da hun hadde vært i slåsskamp mot Bellatrix DeMons.
Katti Bull ble lagt inn på St. Mungos etter at rørte ved et forhekset halskjede som hun bar under påvirkning av «Befalius-forbannelsen».
Gyldeprinz Gulmedal ble lagt inn etter at han ved en feiltakelse slettet sin egen hukommelse.
Frank og Alinda Langballe ble lagt inn etter at de ble torturert til sinnssykdom av Bellatrix DeMons og kompani.

Lucius Malfangs sjenerøse donasjoner til St. Mungos har gitt ham innflytelse hos magidepartementet og Kornelius Bloeuf.

Steder i Harry Potter-bøkene

cs:Místa v Harry Potterovi#Nemocnice svatého Munga
fr:Lieux dans l’univers de Harry Potter#Sainte-Mangouste
it:Luoghi di Harry Potter#Ospedale San Mungo
nn:St. Mungos hospital
pl:Miejsca w świecie Harry'ego Pottera#Szpital świętego Munga
ru:Локации мира Гарри Поттера#Больница Святого Мунго
sk:Miesta v Harrym Potterovi#Nemocnica sv. Munga na čarovné choroby a zranenia
sv:Platser i Harry Potter#Sankt Mungos sjukhus